Bi ha muitos toponimos arabes relativos a ciudatz a on yera bien establida a clase dirichent arabo-musulmana. Ye o caso de Calatayu (o "castiello d'Ayub") u L'Alchafaría ("palacio de Chafar"). Tamién bi ha toponimia arabe propia d'o periodo cristián por seguir emplegando-se arabismos como tecnicismos agricolas u unidatz de mesura. Ye posible que bell toponimo anterior a lo periodo musulmán s'arabizase por pareixer-se a palabras arabes, como talment a Bursao celtibera, que cambió ta Borcha por pareixiu con a palabra arabe Burch, "torre".